pythainlp/thai-wiki-dataset-v4 huggingface dataset:
โรงเรียนวัดมะทาย

โรงเรียนวัดมะทาย(สุมวิทยาฝ่ายราษฎร์)  (อักษรย่อ: ม.ท., M.T.) เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 มีนักเรียนประมาณ 153 คน มีสร้อยโรงเรียนว่า "สุมวิทยาฝ่ายราษฎร์" โดยเป็นโรงเรียนที่ประชาชนในอำเภอมะขามเป็นผู้ร่วมก่อตั้ง โดย คำว่า "สุม" เป็นนามของคหบดีชาวหนองอ้อที่ได้ร่วมเงินบริจาคสร้างอาคารเรียนหลังแรก ชื่อ นางสุม พลคิด คำว่า "ฝ่าย" เป็นนามของเจ้าอาวาสวัดมะทายในขณะนั้น ชื่อ หลวงพ่อฝ้าย (พระครูประสาทพัฒนกิจ) คำว่า "ราษฎร์" เป็นคำเรียกที่แสดงถึงความสามัคคีของประชนชนในอำเภอมะขามที่ร่วมกันก่อตั้งโรงเรียนขึ้น
ประวัติ.
โรงเรียนวัดมะทาย ก่อตั้งเมื่อวันที่ 1 มิถุนายน พ.ศ. 2479 โดย ขุนประศาสน์ ประสิทธิการ นายอำเภอมะขาม โดยมี นายวัง เขียวมรกต เป็นครูใหญ่คนแรก ปัจจุบันเปิดสอนระดับชั้นอนุบาล 2 ถึง ชั้นประถมศึกษาปีที่ 6
โรงเรียนวัดมะทายในปัจจุบัน.
โรงเรียนวัดมะทาย มีพื้นที่ประมาณ 9 ไร่ 3 งาน 15 ตารางวา ตั้งอยู่เลขที่ 1 หมู่ที่ 3 ตำบลปัถวี อำเภอมะขาม จังหวัดจันทบุรี เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 กระทรวงศึกษาธิการ เปิดสอนสองระดับคือ ระดับก่อนประถมศึกษา (อ.2-อ.3) และระดับประถมศึกษา (ป.1-ป.6) จำนวนชั้นเรียนละ 1 ห้องเรียน รวม 8 ห้องเรียน
ทำเนียบผู้บริหาร.
ตั้งแต่เริ่มก่อตั้ง จนถึงปัจจุบัน โรงเรียนวัดมะทาย มีผู้บริหาร 10 ท่าน
ข้อมูลโรงเรียนวัดมะทาย.
คำขวัญโรงเรียนวัดมะทาย.
คุณธรรมนำความรู้ สู่ความพอเพียง
ปรัชญาโรงเรียน.
คุณธรรมนำความรู้ พัฒนาสู่ความเป็นมนุษย์ที่สมบูรณ์
พุทธศาสนสุภาษิต.
"ปญฺญา โลกสฺมิ ปชฺโชโต" ปัญญาเป็นแสงสว่างในโลก
สีประจำโรงเรียนวัดมะทาย.
สีม่วงและสีขาว
ดอกไม้ประจำโรงเรียน.
ดอกพะยอม
อาณาบริเวณของโรงเรียนวัดมะทาย.
ประตูโรงเรียนมี 3 ประตู
กีฬาสี.
ชื่อคณะสีของโรงเรียนวัดมะทาย
การติดต่อโรงเรียน.
สามารถติดต่อโรงเรียนวัดมะทายได้ โดยทางโทรศัพท์เลขหมาย 0-3960-9969 หรือ 08-1147-7178
เดอะลาสต์เบลด 2

เดอะลาสต์เบลด 2  เป็นวิดีโอเกมที่พัฒนาและเผยแพร่โดยเอสเอ็นเคใน ค.ศ. 1998 โดยเป็นเกมต่อสู้ที่ใช้อาวุธเช่นเดียวกับ"เดอะลาสต์เบลด"ภาคก่อน ซึ่งเดิมออกสู่อาร์เคดผ่านระบบอาร์เคดนีโอจีโอ เอ็มวีเอส แม้ว่าจะมีการเปิดตัวสำหรับแพลตฟอร์มอื่น ๆ ตั้งแต่นั้นเป็นต้นมา
รูปแบบการเล่น.
องค์ประกอบรูปแบบการเล่นยังคงเหมือนเดิมโดยมีการปรับเปลี่ยนเล็กน้อย โหมด "อีเอกซ์" ได้รับการเพิ่มเข้ามาในการเล่น ซึ่งเป็นการผสมผสานระหว่าง "ความเร็ว" และ "พลัง" โดยมีอารมณ์ที่น่ากลัวกว่าภาคก่อนผ่านการแนะนำเกม ตัวละครมีสีเข้มขึ้นเล็กน้อย และคัตซีนของเกมจะยาวขึ้นเพื่อเน้นความสำคัญของโครงเรื่อง ตัวละครไม่เท่าเทียมกันอีกต่อไป โดยมีความแตกต่างของจุดแข็งและจุดอ่อนมากกว่าแต่ก่อน
โครงเรื่อง.
เกมนี้เกิดขึ้นหนึ่งปีหลังจากเหตุการณ์ในภาคแรก นานก่อนที่มนุษย์จะดำรงอยู่ ความตายไม่เป็นที่รู้จัก และเป็นแนวคิดที่ห่างไกลเช่นกัน เมื่อความตายมาสู่โลกเป็นครั้งแรก "ผู้ส่งสารจากแดนไกล" ได้ถือกำเนิดขึ้น เมื่อเวลาผ่านไป พิธีปิดผนึกได้ถูกจัดขึ้นเพื่อปิดผนึกความตายที่อยู่เบื้องหลังประตูนรก ในเวลานั้น โลกสองโลก อันได้แก่โลกใกล้และโลกไกลได้ถือกำเนิดขึ้น โดยเริ่มต้นประวัติศาสตร์แห่งชีวิตและความตาย ครึ่งปีผ่านไปหลังจากความบ้าคลั่งของซูซากุ และยมโลกยังคงเชื่อมโยงกันด้วยมหาทวาร โลกของเราถูกเรียกร้อง ตำนานเมื่อนานมาแล้วได้เล่าถึงการปิดผนึกขอบเขตระหว่างสองโลก พิธีปิดผนึกจำเป็นต้องกักขังวิญญาณของโลกที่อยู่ห่างไกลออกไป
ตัวละคร.
มีการแนะนำตัวละครใหม่สามตัว ได้แก่:
เวอร์ชันบ้าน.
"เดอะลาสต์เบลด 2" มีให้สำหรับคอนโซลต่าง ๆ รวมถึงนีโอจีโอ เออีเอส และนีโอจีโอ ซีดี ของเอสเอ็นเค ซึ่งเวอร์ชันนีโอจีโอ ซีดี โหมดตอบคำถามพิเศษ, คัตซีนที่เปล่งเสียง และส่วนแกลเลอรีมีงานศิลปะจากเกม"ลาสต์เบลด"ทั้งสองภาค คุณสมบัติเพิ่มเติมเหล่านี้ส่วนใหญ่รวมอยู่ในพอร์ตดรีมแคสต์ในชื่อลาสต์เบลด 2: ฮาร์ตออฟเดอะซามูไร ซึ่งเปิดตัวใน ค.ศ. 2001 นอกจากนี้ เวอร์ชันนีโอจีโอ ซีดี และดรีมแคสต์ ได้เพิ่มตัวละครชื่อมูซาชิ อากัตสึกิ
ต่อมา "เดอะลาสต์เบลด 2" ได้รับการรวมเข้ากับ"ลาสต์เบลด"ภาคแรกสำหรับเกมรวมของเพลย์สเตชัน 2 ที่วางจำหน่ายในประเทศญี่ปุ่นเท่านั้น โดยเกมทั้งสองภาคเป็นเกมจำลองอาร์เคดที่สมบูรณ์แบบของเกมต้นฉบับ ส่วนที่งานเพลย์สเตชันเอกซ์พีเรียนซ์ 2015 บริษัทเอสเอ็นเค เพลย์มอร์ ได้ประกาศเวอร์ชันเพลย์สเตชัน 4 และเพลย์สเตชัน วิตา ของ"เดอะลาสต์เบลด 2" ที่พัฒนาโดยบริษัทโค้ดมิสทิกส์
การตอบรับ.
ในประเทศญี่ปุ่น "เกมแมชชิน"ได้จัดอันดับ"เดอะลาสต์เบลด 2" ในฉบับวันที่ 15 ธันวาคม ค.ศ. 1998 ว่าเป็นเกมอาร์เคดที่ได้รับความนิยมสูงสุดอันดับสองในเวลานั้น จากข้อมูลของนิตยสาร"แฟมิซือ" ระบุว่าเกมนี้ในเวอร์ชันนีโอจีโอ ซีดี ขายได้กว่า 9,379 ชุดของสัปดาห์แรกในตลาด ส่วนเบลก ฟิชเชอร์ ได้วิจารณ์เกมเวอร์ชันดรีมแคสต์ให้แก่นิตยสาร"เนกซ์เจเนอเรชัน"โดยให้คะแนนสามดาวจากห้าดาวและระบุว่า "นักสู้ 2 มิติที่ไม่เหมือนใครสำหรับดรีมแคสต์ซึ่งเป็นการต้อนรับการหยุดพักจากการมีมากเกินไปของ"สตรีทไฟเตอร์"ที่เราเคยเห็นในสหรัฐ น่าเสียดายที่คุณต้องติดตามการนำเข้าเพื่อเล่น" และใน ค.ศ. 2012 เว็บไซต์"เกมส์เรดาร์+" ได้นับรวม"เดอะลาสต์เบลด 2" ไว้ในเกมต่อสู้คลาสสิกที่ไม่ค่อยมีใครรู้จักซึ่งสมควรได้รับการรีเมกแบบความละเอียดสูง โดยเรียกมันว่า "หนึ่งในเหล่านักสู้ที่งดงามที่สุด และลึกซึ้งที่สุดของนีโอจีโอ"
วัดบ้านไร่เจริญผล

วัดบ้านไร่เจริญผล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 5 บ้านไร่ ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร
ประวัติ.
วัดบ้านไร่เจริญผลเป็นวัดมอญ สร้างเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เดิมมีเนื้อที่ 25 ไร่ เนื่องจากวัดนี้อยู่ติดกับคลองที่มีเรือเครื่องวิ่งผ่านไปมาเป็นประจำ จึงถูกคลื่นซัดเซาะที่ของวัดลงน้ำไปเสียเป็นจำนวนมาก ปัจจุบันมีเนื้อที่เหลือ 17 ไร่ 60 ตารางวา ทางทิศใต้จดคลองสนามชัย ทิศตะวันออกจดโรงเรียน ทิศตะวันตกจดคลองวัดบ้านไร่
อาคารเสนาสนะ.
อุโบสถกว้าง 5.50 เมตร ยาว 12.50 เมตร สร้างเมื่อ พ.ศ. 2485 เป็นอาคารเครื่องไม้หลังคาซ้อนชั้น 2 ชั้น หลังคามุงกระเบื้องซีเมนต์สีแดงใช้ปูนปั้นทับสันหลังคา ช่อฟ้าใบระกาปั้นปูนเป็นรูปหงส์ทาสีทอง มีประตูทางเข้าทั้งสองด้านด้านละ 2 ประตู ผนังอุโบสถไม้ทำเป็นช่องหน้าต่างด้านละ 5 ช่อง ทาสีขาว ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 42 นิ้ว ทำจากมรกตซึ่งเป็นศิลปะแบบมอญ นำมาจากประเทศพม่า
เจดีย์พระพุทธรัตนชยันตมหาเจดีย์สร้างขึ้นเมื่อปี พ.ศ. 2556 เป็นจดีย์ทรงมอญ สีเหลืองทองอร่าม จำลองจากเจดีย์ชเวดากองที่พม่า มีความกว้าง 29 เมตร สูง 29 เมตร ด้านในบรรจุพระบรมสารีริกธาตุ ส่วนบนของเจดีย์บรรจุหินหยกทั้ง 8 ที่นำมาจากพม่า
ศาลาการเปรียญกว้าง 15.50 เมตร ยาว 22 เมตร สร้างเมื่อ พ.ศ. 2512 หอสวดมนต์กว้าง 11 เมตร ยาว 24.75 เมตร สร้างเมื่อ พ.ศ. 2540 กุฏิสงฆ์จำนวน 8 หลัง เป็นอาคารครึ่งตึกครึ่งไม้ 8 หลัง ศาลาอเนกประสงค์กว้าง 12 เมตร ยาว 21.30 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง เจดีย์เก่า 2 องค์ อาคารเสนาสนะอื่น ๆ ได้แก่ หอระฆังและโรงครัว วัดยังมีเรือโบราณตั้งไว้ที่ด้านหลังของพระพุทธปฏิมากรหยกขาว
กิจกรรม.
วัดดำรงรักษาประเพณีมอญ เช่น ในวันสงกรานต์ มีแห่หงส์ธงตะขาบ งานเทศกาลลอยกระทงของไทยซึ่งจะจัดเป็นประจำทุกปี วัดมีตลาดนัดในวันจันทร์ วันพฤหัสบดี และวันเสาร์
วัดปัจจันตาราม (จังหวัดสมุทรสาคร)

วัดปัจจันตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านสุนัขหอน ตำบลนาโคก อำเภอเมืองสมุทรสาคร จังหวัดสมุทรสาคร วัดมีเนื้อที่ 10 ไร่ 3 งาน 15 ตารางวา อาณาเขตทิศเหนือ จดคลองสุนัขหอน
ประวัติ.
วัดปัจจันตารามตั้งเมื่อ พ.ศ. 2460 สร้างโดยชาวรามัญร่วมกับคนไทย ตั้งชื่อวัดว่า วัดพรมแดน เพราะอยู่ระหว่างเขตแดนจังหวัดสมุทรสาครและจังหวัดสมุทรสงคราม และมีอีกชื่อว่า วัดสุนัขหอน ตามชื่อคลองหน้าวัดซึ่งเป็นคลองเก่าตั้งแต่สมัยกรุงรัตนโกสินทร์ วัดได้รับพระราชทานวิสุงคามสีมาเมื่อวันที่ 10 มกราคม พ.ศ. 2492 เขตวิสุงคามสีมากว้าง 20 เมตร ยาว 40 เมตร เมื่อปี พ.ศ. 2494 ในสมัยท่านเจ้าคุณสุนทรคุณากร ได้เปลี่ยนชื่อมาเป็น "วัดปัจจันตาราม" ซึ่งมีความหมายว่า "วัดชายแดน"
ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2533
อาคารเสนาสนะ.
อาคารเสนาสนะส่วนใหญ่เป็นอาคารสมัยใหม่ที่มีการก่อสร้างเมื่อไม่นานมานี้ 
อุโบสถกว้าง 4.5 เมตร ยาว 12 เมตร สร้างเมื่อ พ.ศ. 2493 เป็นไม้ทั้งหลัง ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 29 นิ้ว สูง 39 นิ้ว ศิลปะแบบสุโขทัย วิหารหลวงพ่อพุทธศิลาแดง (หลวงพ่อแดง) เป็นอาคารทรงไทยจัตุรมุข ประดิษฐานพระพุทธรูปศิลาสีแดง มีประวัติความเป็นมาว่า สร้างมาจากหินศิลาสีแดง สร้างสมัยอยุธยาตอนกลาง อายุราว 400–500 ปี ชาวอยุธยานำมาถวายเพื่อเป็นพระประธานในอุโบสถ ศาลาการเปรียญกว้าง 14 เมตร ยาว 28 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก
กระบี่เพชฌฆาตไร้เงา

กระบี่เพชฌฆาตไร้เงา (literally "Spare From The Blade") เป็นละครโทรทัศน์แนวอิงประวัติศาสตร์ผสมกำลังภายในสัญชาติฮ่องกง ผลิตโดย TVB โดยกล่าวถึงเรื่องราวในสมัย จักรพรรดิเฉิงฮว่า ฮ่องเต้แห่ง ราชวงศ์หมิง
เรื่องนี้ได้เริ่มต้นถ่ายทำตั้งเดือนมกราคม ถึงเดือนเมษายน ปี 2015 บนสถานที่ทั้งหมดในฮ่องกง เรื่องนี้ออกอากาศวันแรกในวันที่ 7 ธันวาคม 2015 ทางช่อง TVB Jade รวมทั้งสิ้น 26 ตอน โดยออกอากาศตอนจบในวันที่ 10 มกราคม 2016 "กระบี่เพชฌฆาตไร้เงา" ได้รับคำวิจารณ์ในเชิงบวกระหว่างการออกอากาศ
เนื้อเรื่องย่อ.
เยี่ยฉางลี่ เป็นเพชฌฆาตฆ่านักโทษตายนับไม่ถ้วน ต้องการปกป้องหล่วนซู่ซิน ฮูหยินของผู้มีพระคุณคลอดลูกอย่างราบรื่น พาตัวซู่ซินไปฝากไว้ที่บ้านของฮัวเหล่ยหง ผู้เป็นหมอตำแยที่มีชื่อเสียงในเมืองหลวง จึงเป็นจุดกำเนิดคดีฆาตกรรมลี้ลับ
แททีอานา มัสลานี

แททีอานา แกเบรียล มัสลานี (เกิด 22 กันยายน พ.ศ. 2528) เป็นนักแสดงหญิงชาวแคนาดา เธอมีชื่อเสียงในการรับบทเป็นตัวละครหลายตัวในซีรีส์ทางโทรทัศน์แนววิทยาศาสตร์เขย่าขวัญเรื่อง Orphan Black (2013–2017) ซึ่งได้รับรางวัล Primetime Emmy Award (2016), TCA Award (2013), Critics 'Choice Awards 2 ครั้ง (2013 และ 2014) และรางวัล Canadian Screen 5 รางวัล (2014–18) มัสลานีเป็นชาวแคนาดาคนแรกที่ได้รับรางวัลเอ็มมี่ในประเภทดราม่าที่สำคัญจากการแสดงในซีรีส์ของแคนาดา 
มัสลานียังปรากฏตัวในซีรีส์โทรทัศน์ เช่น Heartland (2008–2010), The Nativity (2010), Being Erica (2009–2011) และ Perry Mason (2020) ในปี พ.ศ. 2556 เธอได้รับรางวัล ACTRA Award จากบทบาทนำในภาพยนตร์เรื่อง Picture Day และรางวัล Phillip Borsos Award จากการแสดงในภาพยนตร์เรื่อง Cas and Dylan ภาพยนตร์ที่มีชื่อเสียงอื่น ๆ ของเธอ ได้แก่ Diary of the Dead (2007), Eastern Promises (2007), The Vow (2012), Woman in Gold (2015), Stronger (2017) และ Destroyer (2018) สำหรับการแสดงในละครโรแมนติกเรื่อง The Other Half (2016) เธอได้รับรางวัลสาขานักแสดงนำหญิงยอดเยี่ยมของแคนาดา
เจฟฟรีย์ ไรต์

เจฟฟรีย์ ไรต์ (เกิด 7 ธันวาคม พ.ศ. 2508 เป็นนักแสดงชาวอเมริกัน เขาเป็นที่รู้จักกันดีจากการได้รับรางวัล Tony, ลูกโลกทองคำ และรางวัลเอ็มมี ในฐานะผู้ชนะในบท เบลีซ ในละครบรอดเวย์ Angels in America และการดัดแปลงมินิซีรีส์ของ HBO นอกจากนี้เขายังได้แสดงเป็น Jean-Michel Basquiat ใน Basquiat, Felix Leiter ในภาพยนตร์ James Bond เรื่อง Casino Royale, Quantum of Solace และ No Time to Die, Valentin Narcisse ในซีรีส์ HBO เรื่อง Boardwalk Empire และ Beetee ในภาพยนตร์ The Hunger Games ตั้งแต่ปี พ.ศ. 2559 ไรต์ได้แสดงเป็น เบอร์นาร์ด โลว์ และอาร์โนลด์ เวเบอร์ ในซีรีส์ HBO Westworld ไรต์จะรับบทผู้บัญชาการเจมส์ "จิม" กอร์ดอน ในภาพยนตร์ซูเปอร์ฮีโร่เรื่อง The Batman (2022) โดย Matt Reeves
วัดท่าตอน

วัดท่าตอน เป็นพระอารามหลวงชั้นตรีชนิดสามัญ ในหมู่ที่ 3 บ้านท่าตอน ตำบลท่าตอน อำเภอแม่อาย จังหวัดเชียงใหม่ ตั้งอยู่บนยอดเขาต่อเนื่องหลายลูก บนเนื้อที่ 425 ไร่ 2 งาน 95 ตารางวา แยกเป็นพื้นที่ตั้งวัดชั้นล่าง 45 ไร่ 2 งาน 28 ตารางวา และเป็นเขตอุทยานพุทธศาสนาและสำนักปฏิบัติธรรม 380 ไร่ 67 ตารางวา พื้นที่ส่วนใหญ่เป็นภูเขาลาดชัน มีที่ราบริมน้ำแม่กก
ประวัติ.
วัดท่าตอนเป็นวัดโบราณ ร้างมานานหลายร้อยปี มีพระเจดีย์เก่าชำรุดอยู่หนึ่งองค์ ล้อมรอบด้วยป่าหนาทึบ ไม่ปรากฏหลักฐานว่าสร้างในสมัยใด คาดว่าบริเวณลุ่มน้ำต่าง ๆ เช่น น้ำแม่กก เป็นที่ตั้งของชุมชนที่มีวัฒนธรรมอยู่มาก่อนที่จะมีการสร้างเมืองเชียงใหม่ จากหลักฐานทางโบราณวัตถุ พบว่า พระพุทธรูปทองสัมฤทธิ์โบราณซึ่งประดิษฐานอยู่ในวัดท่าตอน (ศาลาพุทธบุตรประชาสรรค์) ปางมารวิชัยประทับนั่ง 5 องค์ ปางประทับยืน 3 องค์ เป็นศิลปะล้านนา มีอายุ 500–700 ปี มีคำจารึกที่ฐานพระพุทธรูป 2 องค์ ปางมารวิชัย ประทับนั่งองค์เล็กสุด (พระฝนแสนห่า) สร้างเมื่อ จ.ศ. 910 (พ.ศ. 2092) ปางประทับยืนอุ้มบาตร บอกแต่เพียงชื่อผู้นำสร้าง และผู้ร่วมทำบุญ ไม่บอกศักราช จึงสันนิษฐานว่า วัดท่าตอนอาจสร้างในสมัยเดียวกับที่พระเจ้าพรหมมหาราชทรงสร้างพระธาตุสบฝาง (ประมาณหลัง พ.ศ. 1483) และตั้งอยู่บนยอดเขาริมน้ำแม่กกเช่นเดียวกัน อีกทั้งจารึกในฐานพระพุทธรูปวัดศรีบุญเรืองซึ่งห่างจากท่าตอนไม่มาก ก็ใกล้เคียงสมัยพระเจ้าพรหมมหาราชมาก
พออนุมานได้ว่าเมื่อคราวที่ครูบาศรีวิชัยได้ขึ้นมาบูรณะพระธาตุสบฝาง ท่านได้มาถึงท่าตอนแล้วบอกชาวบ้านให้ขึ้นไปหาพระธาตุบนเขา ชาวบ้านได้พากันถางป่าเพื่อค้นหา และพบเจอพระธาตุเก่าแก่อยู่ในพุ่มไม้ จึงนิมนต์ท่านบูรณะ แต่ท่านไม่รับ และบอกให้นิมนต์พระครูบาแก้ว กาวิชโย มาบูรณะ
ในปี พ.ศ. 2470 พระครูบาแก้ว กาวิชโย จากสำนักวัดแม่แหลง (วัดมงคลสถาน) ได้มาเป็นประธานในการบูรณะวัดร้างขึ้นเป็นวัดที่มีพระสงฆ์ สร้างพระเจดีย์ครอบพระเจดีย์องค์เดิม และสร้างเสนาสนะขึ้นอีกหลายหลังเดิมใช้ชื่อว่า วัดจอมคีรีปิงขอก หรือ วัดจอมคีรีศรีปิงขอกต่าตอนจัย วัดท่าตอนได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้รับการยกฐานะจากวัดราษฎร์เป็นพระอารามหลวง เมื่อวันที่ 11 ตุลาคม พ.ศ. 2534 
วัดท่าตอนยังเป็นสถาบันการศึกษาสำหรับพระภิกษุ สามเณร และเยาวชน เป็นศูนย์บำบัดยาเสพติดและศูนย์สงเคราะห์ชาวเขา และเนื่องในวโรกาสพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์เป็นปีที่ 50 ทางวัดได้ริเริ่มโครงการก่อสร้างเจดีย์แก้วเฉลิมพระเกียรติไว้บนยอดเขา 
อาคารเสนาสนะ.
วัดท่าตอนตั้งอยู่บนไหล่เขา โดยมี 9 ชั้น ดังนี้
นีล แม็กดันนา

นีล แม็กดันนา ((เกิด 13 กุมภาพันธ์ พ.ศ. 2509) เป็นนักแสดง, นักพากย์ และโปรดิวเซอร์ชาวอเมริกันซึ่งเป็นที่รู้จักจากการรับบทร้อยโท ลินน์ "บั๊ก" คอมป์ตัน ในมินิซีรีส์ HBO Band of Brothers (2001), รองอัยการเขต เดวิด แมคนอร์ริส ใน Boomtown (2545-2546), ฌอน เคฮิลล์ ใน Suits, โรเบิร์ต ควาร์เลส เรื่อง Justified, วิลเลียม ปาร์กเกอร์ ใน Mob City และ เดฟ วิลเลียมส์ ในเรื่อง Desperate Housewives ของ ABC (2551-2552) เขายังปรากฏตัวในภาพยนตร์ เช่น , Minority Report, Walking Tall, The Guardian, Flags of Our Fathers, Red 2, , Traitor, The Hitcher, , Proud Mary และเป็น Dum Dum Dugan ในภาพยนตร์และซีรีส์โทรทัศน์จักรวาลภาพยนตร์มาร์เวลหลายเรื่อง เขาปรากฏตัวในฐานะ Damien Darhk บน Arrow และใน Legends of Tomorrow นอกจากนี้เขายังรับบทเป็น มัลคอล์ม เบ็ค ใน Yellowstone เขายังเป็นที่รู้จักในพากย์เสียงตัวละครในหนังสือการ์ตูนที่หลากหลาย โดยเฉพาะอย่างยิ่ง บรูซ แบนเนอร์ ในภาพยนตร์ซีรีส์เรื่อง The Incredible Hulk (2539-2540)
โทบี โจนส์

โทเบียส เอ็ดเวิร์ด เฮสเลวูด โจนส์ (เกิด 7 กันยายน พ.ศ. 2509) เป็นนักแสดงชาวอังกฤษ
หลังจากปรากฏตัวในบทบาทสนับสนุนในภาพยนตร์ระหว่างปี พ.ศ. 2535 ถึง 2548 โจนส์ได้สร้างความก้าวหน้าในบท ทรูแมน คาโปเต้ ในภาพยนตร์ชีวประวัติเรื่อง Infamous (2006) ตั้งแต่นั้นเป็นต้นมาภาพยนตร์ของเขา ได้แก่ The Mist (2007), W. (2008), Frost/Nixon (2008), Tinker Tailor Soldier Spy (2011), Berberian Sound Studio (2012), The Hunger Games (2012), Tale of Tales (2015), Dad's Army (2016) และ (2018) นอกจากนี้เขายังให้เสียงพากย์ Dobby ในภาพยนตร์ Harry Potter, Aristides Silk in The Adventures of Tintin (2011) และ Owl ใน Christopher Robin ของดิสนีย์ (2018) และรับบท Arnim Zola ในภาพยนตร์ (2011) และ (2014) ในจักรวาลภาพยนตร์มาร์เวล
ผลงานทางโทรทัศน์ของโจนส์ ได้แก่ 2012 Titanic miniseries, Agent Carter, Wayward Pines และ Doctor Who เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม-มินิซีรีส์หรือภาพยนตร์โทรทัศน์ สำหรับบทบาทของเขาในฐานะ อัลเฟรด ฮิทช์ค็อก ใน The Girl (2012) และได้รับรางวัล BAFTA ดาราตลกชายยอดเยี่ยมจากบทบาทของเขาใน Detectorists (2018) ในปี พ.ศ. 2560 เขารับบท Culverton Smith ใน "The Lying Detective" ซึ่งเป็นตอนของละครอาชญากรรมเรื่อง Sherlock ของ BBC
ออเบรย์ เบียร์ดสลีย์

ออเบรย์ วินเซนต์ เบียร์ดสลีย์ (21 สิงหาคม ค.ศ. 1872 – 16 มีนาคม ค.ศ. 1898) เป็นจิตรกรภาพประกอบและนักเขียนชาวอังกฤษ เป็นหนึ่งในผู้นำขบวนการสุนทรียนิยมช่วงปลายคริสต์ศตวรรษที่ 19 ร่วมกับออสการ์ ไวลด์ และเจมส์ แม็คนีลล์ วิสต์เลอร์ ภาพลายเส้นขาวดำของเขาได้รับอิทธิพลจากภาพพิมพ์แกะไม้ในประเทศญี่ปุ่น มุ่งเน้นความประหลาด ความเสื่อม และกามารมณ์ นอกจากนี้ผลงานของเบียร์ดสลีย์ยังมีส่วนสำคัญในการพัฒนานวศิลป์ อันเป็นรูปแบบศิลปะที่เป็นที่นิยมช่วงปลายคริสต์ศตวรรษที่ 19 ถึงต้นคริสต์ศตวรรษที่ 20
ออเบรย์ เบียร์ดสลีย์เกิดในปี ค.ศ. 1872 ที่เมืองไบรตัน ทางใต้ของประเทศอังกฤษ เป็นบุตรของวินเซนต์ พอล เบียร์ดสลีย์กับเอลเลน แอกนัส พิตต์ เขามีพี่สาวหนึ่งคนชื่อมาเบล เบียร์ดสลีย์ ในวัยเด็กครอบครัวเบียร์ดสลีย์ประสบปัญหาด้านฐานะทางสังคม เนื่องจากวินเซนต์มีฐานะด้อยกว่าเอลเลน และวินเซนต์ต้องขายทรัพย์สินบางส่วนเพื่อชดใช้หลังถูกสตรีคนหนึ่งกล่าวหาว่าผิดสัญญาแต่งงานกับเธอ ในปี ค.ศ. 1883 ครอบครัวย้ายไปอยู่ที่ลอนดอน และเบียร์ดสลีย์เรียนที่ Brighton Hove & Sussex Sixth Form College ที่นั่นเขาได้เริ่มเขียนบทกวีและวาดภาพลงนิตยสารของโรงเรียน หลังเรียนจบเบียร์ดสลีย์เรียนต่อด้านศิลปะที่โรงเรียนศิลปะเวสต์มินสเตอร์
ในปี ค.ศ. 1892 เบียร์ดสลีย์เดินทางไปปารีสและได้รับแรงบันดาลใจจากผลงานใบปิดของอ็องรี เดอ ตูลูซ-โลแทร็กและภาพศิลปะญี่ปุ่น ผลงานภาพแรกของเขาคืองานวาดภาพประกอบร้อยแก้ว "Le Morte d'Arthur" ของทอมัส มาลอรี หลังจากนั้นเบียร์ดสลีย์ร่วมกับเฮนรี ฮาร์แลนด์ นักเขียนชาวอเมริกัน ก่อตั้ง "The Yellow Book" วารสารรายสามเดือนซึ่งเขารับหน้าที่วาดภาพปกและภาพประกอบในเล่ม และต่อมากลายเป็นสิ่งพิมพ์สำคัญของลัทธิสุนทรียนิยม ลัทธิเริงรมณ์ และลัทธิสัญลักษณ์นิยม เบียร์ดสลีย์ทำงานกับวารสารนี้ก่อนจะถูกไล่ออกในปีค.ศ. 1895 เนื่องจากเขามีความเกี่ยวข้องกับออสการ์ ไวลด์ที่ถูกตัดสินโทษข้อหาพฤติกรรมอนาจาร
นอกจากผลงานแนวสุนทรียนิยม เบียร์ดสลีย์ยังถือเป็นศิลปินแนวนวศิลป์ที่เป็นที่ถกเถียงที่สุดคนหนึ่งเนื่องจากงานวาดที่มืดมน แปลกประหลาด และโป๊เปลือย อันมีที่มาจากชุงกะ ภาพอูกิโยะแขนงหนึ่งที่แสดงการเสพสังวาส ตัวอย่างงานแนวนี้ของเบียร์ดสลีย์ได้แก่ ภาพประกอบใน "Lysistrata" ของอริสโตฟานเนส, "The Rape of the Lock" ของอเล็กซานเดอร์ โพป และผลงานที่สำคัญที่สุดคือภาพ "The Climax" หนึ่งในภาพชุดที่เบียร์ดสลีย์วาดประกอบบทละคร "Salome" ของออสการ์ ไวลด์
ด้านชีวิตส่วนตัว เบียร์ดสลีย์เป็นคนพิถีพิถันในการแต่งกาย ถึงแม้ว่าเขาจะมีความเกี่ยวข้องกับออสการ์ ไวลด์ที่เป็นรักร่วมเพศ แต่เพศสภาพของเบียร์ดสลีย์ยังคงไม่แน่ชัด ตลอดชีวิตเบียร์ดสลีย์ป่วยเป็นวัณโรคและมีเลือดออกในปอดบ่อยครั้งจนกระทั่งเสียชีวิตที่เมืองม็องตง ทางตะวันออกเฉียงใต้ของประเทศฝรั่งเศสในปี ค.ศ. 1898 ร่างของเขาถูกฝังที่สุสาน Cimetière du Vieux-Château ในเมืองม็องตง
ฌอร์ฌ แซ็ง-ปีแยร์

ฌอร์ฌ แซ็ง-ปีแยร์ ([ʒɔʁʒ sɛ̃ pjɛʁ]; เกิด 19 พฤษภาคม พ.ศ. 2524) เป็นอดีตนักศิลปะการต่อสู้แบบผสมผสานมืออาชีพชาวแคนาดา เขาได้รับการยกย่องอย่างกว้างขวางว่าเป็นนักสู้ที่ยิ่งใหญ่ที่สุดคนหนึ่งในประวัติศาสตร์ด้านศิลปะการต่อสู้แบบผสม (MMA) แซ็ง-ปีแยร์เป็นแชมป์ 2 สมัยในรายการ Ultimate Fighting Championship (UFC) โดยได้รับตำแหน่งในรุ่นเวลเตอร์เวทและมิดเดิ้ลเวท
แซ็ง-ปีแยร์เป็นอดีตแชมป์รุ่นเวลเตอร์เวท UFC สามสมัยโดยได้รับรางวัล 2 ครั้งและได้รับตำแหน่งชั่วคราวระหว่างเดือนพฤศจิกายน พ.ศ. 2549 ถึงเมษายน พ.ศ. 2551 แซ็ง-ปีแยร์ได้รับการจัดอันดับให้เป็นนักมวยปล้ำอันดับ 1 ของโลกในรุ่นเวลเตอร์เวท เป็นเวลาหลายปีโดย Sherdog และสิ่งพิมพ์อื่น ๆ อีกมากมาย ในปี 2008, 2009 และ 2010 เขาได้รับการเสนอชื่อให้เป็นนักกีฬาแห่งปีของแคนาดาโดย Rogers Sportsnet Fight Matrix ระบุว่าเขาเป็นนักมวยปล้ำ MMA อันดับต้น ๆ ตลอดกาลและเป็นนักมวยที่ประสบความสำเร็จมากที่สุดในประวัติศาสตร์ MMA
การล้อมสถานทูตอิหร่าน

การล้อมสถานทูตอิหร่าน  เกิดขึ้นตั้งแต่วันที่ 30 เมษายนถึง 5 พฤษภาคม ค.ศ. 1980 หลังจากกลุ่มชายติดอาวุธหกคนบุกโจมตีสถานทูตอิหร่านที่พรินซ์เกตในเซาท์เคนซิงตัน ลอนดอน มือปืนชาวอาหรับเชื้อสายอิหร่านที่รณรงค์เพื่ออำนาจอธิปไตยจังหวัดฆูเซสถานได้จับ 26 คนเป็นตัวประกัน ได้แก่เจ้าหน้าที่สถานทูต, อาคันตุกะหลายคน และเจ้าหน้าที่ตำรวจที่คอยคุ้มกันสถานทูต พวกเขาเรียกร้องให้ปล่อยตัวนักโทษในฆูเซสถานและทางที่ปลอดภัยของพวกเขาเองออกจากสหราชอาณาจักร รัฐบาลอังกฤษได้ตัดสินใจอย่างรวดเร็วว่าจะไม่ให้ทางผ่านอย่างปลอดภัยและเกิดการปิดล้อมตามมา ต่อจากนั้น ผู้เจรจาของตำรวจได้ปล่อยตัวตัวประกันห้าคนเพื่อแลกกับข้อยินยอมเล็กน้อย เช่น การแพร่ภาพความต้องการของผู้จับตัวประกันทางโทรทัศน์ของอังกฤษ
เมื่อถึงวันที่หกของการปิดล้อมเหล่ามือปืนต่างรู้สึกหงุดหงิดมากขึ้นที่ไม่มีความคืบหน้าในการปฏิบัติตามข้อเรียกร้องของพวกเขา เย็นวันนั้นเอง พวกเขาได้ฆ่าตัวประกันและโยนศพออกจากสถานทูต จนในที่สุด หน่วยปฏิบัติการพิเศษทางอากาศ (SAS) ซึ่งเป็นหน่วยรบพิเศษของกองทัพบกสหราชอาณาจักร ได้ริเริ่ม "ปฏิบัติการนิมรอด" เพื่อช่วยเหลือตัวประกันที่เหลือ โดยการโรยตัวจากหลังคาและใช้กำลังเข้าทางหน้าต่าง ในระหว่างการล้อม 17 นาทีพวกเขาได้ช่วยตัวประกันที่เหลือทั้งหมดยกเว้นหนึ่งในตัวประกัน และได้สังหารผู้จับตัวประกันห้าในหกคน การไต่สวนการกระทำผิดใด ๆ ของหน่วยปฏิบัติการพิเศษทางอากาศได้รับการเคลียร์ โดยมือปืนที่เหลือเพียงคนเดียวติดคุก 27 ปีในเรือนจำอังกฤษ
สงครามอิรัก–อิหร่าน ได้เกิดขึ้นในปลายปีนั้น และวิกฤตการณ์ตัวประกันในเตหะรานยังคงดำเนินต่อไปจนถึงเดือนมกราคม ค.ศ. 1981 อย่างไรก็ตาม ปฏิบัติการดังกล่าวได้นำหน่วยปฏิบัติการพิเศษทางอากาศออกสู่สายตาสาธารณชนเป็นครั้งแรก รวมถึงได้สนับสนุนชื่อเสียงของรัฐบาลแทตเชอร์ หน่วยปฏิบัติการพิเศษทางอากาศได้รับการแสดงความจำนงจากผู้คนอย่างล้นหลามที่ได้รับแรงบันดาลใจจากปฏิบัติการ และความต้องการความเชี่ยวชาญจากรัฐบาลต่างประเทศมากขึ้น อาคารที่ได้รับความเสียหายจากไฟไหม้ระหว่างการจู่โจมไม่ได้เปิดใหม่จนถึงปี ค.ศ. 1993 การตีโฉบฉวยของหน่วยปฏิบัติการพิเศษทางอากาศได้รับการถ่ายทอดสดในช่วงเย็นวันหยุดธนาคารได้กลายเป็นช่วงเวลาสำคัญในประวัติศาสตร์อังกฤษ และพิสูจน์ให้เห็นถึงความเป็นมืออาชีพของนักข่าวในวันหยุดพักหลายคน ซึ่งมันได้กลายเป็นสารคดีและนิยายต่าง ๆ รวมถึงภาพยนตร์และละครโทรทัศน์หลายเรื่อง
เอมิลี แวนแคมป์

เอมิลี ไอรีน แวนแคมป์ (เกิด 12 พฤษภาคม พ.ศ. 2529) เป็นนักแสดงหญิงชาวแคนาดาที่เป็นที่รู้จักจากบทบาทของเธอในซีรีส์โทรทัศน์ The WB เรื่อง Everwood ละครเอบีซีเรื่อง Brothers & Sisters และ Revenge และ Sharon Carter / Agent 13 ในภาพยนตร์ (2014) และ (2016) ของจักรวาลภาพยนตร์มาร์เวล และซีรีส์ Disney+ เรื่องใหม่ The Falcon and the Winter Soldier (2021) แวนแคมป์แสดงเป็นนักแสดงนำหญิงในซีรีส์ดราม่าการแพทย์ของ Fox เรื่อง The Resident ซึ่งเปิดตัวในเดือนมกราคม พ.ศ. 2561 เป็นรายการกลางฤดูกาลในรายการโทรทัศน์ของสหรัฐปี 2017–18
ชีวิตในวัยเด็ก.
เอมิลี แวนแคมป์ เกิดเมื่อวันที่ 12 พฤษภาคม พ.ศ. 2529 ในเมืองพอร์ตเพอร์รี, ออนแทรีโอ, ประเทศแคนาดา Robert VanCamp พ่อของเธอเป็นนักโภชนาการสัตว์ และงานแรกของเธอคือทำงานให้กับเขา โดยส่งอาหารให้กับลูกค้าทั้งในและรอบๆ บ้านเกิดของเธอ เอมิลี แวนแคมป์เริ่มเต้นตั้งแต่อายุสามขวบ เมื่ออายุ 11 ปี เธอต้องการเป็นนักเต้นมืออาชีพและโน้มน้าวให้พ่อแม่ของเธออนุญาตให้เธอเข้าร่วมโปรแกรมการฝึกอบรมภาคฤดูร้อนในมอนทรีออล เมื่ออายุ 12 ปี เธอได้รับการยอมรับให้เข้าร่วม École supérieure de ballet du Québec ซึ่งเป็นโปรแกรมการฝึกอบรมของ Les Grands Ballets Canadiens และย้ายไปอยู่กับครอบครัวชาวฝรั่งเศส-แคนาดา
ฌอน กันน์

ฌอน กันน์ (เกิด 22 พฤษภาคม พ.ศ. 2517) เป็นนักแสดงชาวอเมริกัน เขาเป็นที่รู้จักจากบทบาทในฐานะ Kirk Gleason ในซีรีส์ The WB เรื่อง Gilmore Girls (2000–2007) และ Kraglin ในภาพยนตร์จักรวาลภาพยนตร์มาร์เวล เรื่อง Guardians of the Galaxy (2014), Guardians of the Galaxy Vol 2 (2017) และ (2019) เขาเป็นน้องชายของผู้กำกับ เจมส์ กันน์ และมักปรากฏตัวในภาพยนตร์ของพี่ชาย
ไมเคิล รูกเกอร์

ไมเคิล รูกเกอร์ (เกิด 6 เมษายน พ.ศ. 2498) เป็นนักแสดงชาวอเมริกันซึ่งเป็นที่รู้จักจากบทบาทของเขาในฐานะเฮนรี่ใน (1986), Chick Gandil ในเรื่อง Eight Men Out (1988), Terry Cruger ใน Sea of Love (1989), Love (1989), Rowdy Burns ใน Days of Thunder (1990), Bill Broussard ใน JFK (1991), Hal Tucker ใน Cliffhanger (1993), Jared Svenning ใน Mallrats (1995), นักสืบ Howard Cheney ใน The Bone Collector (1999), Grant Grant ใน Slither (2006), Merle Dixon ใน The Walking Dead ของ AMC (2010–2013) และ Yondu Udonta ใน Guardians of the Galaxy (2014) และภาคต่อ Guardians of the Galaxy Vol 2 (2017)
จีมง อูนซู

จีมง กัสตง อูนซู ([dʒimɔ̃ unsu]; เกิด 24 เมษายน ค.ศ. 1964) เป็นนักแสดงและนายแบบชาวเบนิน-อเมริกัน อูนซูเริ่มอาชีพของเขาโดยปรากฏตัวในมิวสิกวิดีโอ เขาเปิดตัวภาพยนตร์ในบท Sandra Bernhard ของภาพยนตร์เรื่อง Without You I'm Nothing (1990) และได้รับการยอมรับอย่างกว้างขวางจากบทบาทของเขาในฐานะ Cinqué ในภาพยนตร์ของ สตีเวน สปีลเบิร์ก เรื่อง Amistad (1997) เขาได้รับการยอมรับมากขึ้นจากบทบาทใน Gladiator (2000), In America (2003) และ Blood Diamond (2006) ได้รับการเสนอชื่อเข้าชิงรางวัลออสการ์สาขานักแสดงสมทบชายยอดเยี่ยมสำหรับภาพยนตร์เรื่องหลังทั้งสองเรื่อง นอกจากนี้เขายังรับบทเป็นศัตรูใน Furious 7 (2015) เขาได้รับการเสนอชื่อเข้าชิงรางวัลลูกโลกทองคำและรางวัล Screen Actors Guild สามรางวัล จีมง อูนซู มีบทบาทสำคัญเช่นกันในภาพยนตร์เรื่อง Forces spéciales ของฝรั่งเศสในปี พ.ศ. 2554
ในจักรวาลภาพยนตร์มาร์เวล เขารับบทเป็น Korath the Pursuer ใน Guardians of the Galaxy (2014) และ Captain Marvel (2019) นอกจากนี้ใน DC Extended Universe เขารับบทเป็นราชาชาวประมงใน Aquaman (2018) และ the wizard Shazam ใน Shazam! (2019)
ชีวิตช่วงต้น.
อูนซูเกิดที่กอตอนู ประเทศเบนิน จากอัลแบร์ทีนกับปีแยร์ อูนซู เขาอพยพไปที่ลียง ประเทศฝรั่งเศสตอนอายุ 12 ขวบ กับเอ็ดมง พี่/น้องชาย จากนั้นใน ค.ศ. 1987 เขากลายเป็นนายแบบและสร้างอาชีพในปารีส เขาย้ายไปสหรัฐใน ค.ศ. 1990
ชีวิตส่วนตัว.
ใน ค.ศ. 2007 อูนซูเริ่มออกเดทกับนางแบบ คิโมรา ลี ซิมมอนส์ ใน ค.ศ. 2009 ซิมมอนส์ให้กำเนิดลูกชายชื่อเค็นโซ ลี อูนซู กระนั้น อูนซูกับซิมมอนส์ที่ไม่ได้แต่งงานตามกฎหมายในสหรัฐ ประกาศแยกทางกันในเดือนพฤศจิกายน ค.ศ. 2012
ไมเคิล บี. จอร์แดน

ไมเคิล บอคอรี จอร์แดน (เกิด 9 กุมภาพันธ์ พ.ศ. 2530) เป็นนักแสดงและโปรดิวเซอร์ชาวอเมริกัน เขามีชื่อเสียงจากบทบาทในภาพยนตร์ในฐานะเหยื่อกราดยิงชื่อ ออสการ์ แกรนท์ ในละครเรื่อง "ฟรุตเวลสเตชัน" (2013), นักมวยชื่อ อาดอนิส ครีด ในเรื่อง "ครีด" (2015) และ เอริก คิลมังเกอร์ ในภาพยนตร์เรื่อง "แบล็กแพนเทอร์" (2018) ซึ่งทั้งหมดนี้เขียนบทและกำกับโดยไรอัน คูเกลอร์
บทบาททางโทรทัศน์ของจอร์แดน ได้แก่ Wallace ในซีรีส์ของเอชบีโอเรื่อง "The Wire" (2002) และ Vince Howard ในซีรีส์ดราม่าของเอ็นบีซีเรื่อง "Friday Night Lights" (2552-2554); และเขายังปรากฏตัวในละครโทรทัศน์เรื่อง All My Children (2003–2006) ผลงานภาพยนตร์เรื่องอื่น ๆ ของเขา ได้แก่ Red Tails (2012), Chronicle (2012), That Awkward Moment (2014) และ Fantastic Four (2015) ซึ่งเขารับบท Human Torch
ในปี ค.ศ. 2020 จอร์แดนได้รับเลือกให้เป็นหนึ่งใน 100 บุคคลที่มีอิทธิพลมากที่สุดในโลกจากนิตยสารไทม์ และ Sexiest Man Alive ของนิตยสาร People ในปี ค.ศ. 2020 เดอะนิวยอร์กไทมส์ ได้จัดอันดับให้เขาเป็น อันดับ 15 ในรายชื่อ 25 นักแสดงที่ยิ่งใหญ่ที่สุดในศตวรรษที่ 21
ไทม์ 100

ไทม์ 100 (มักเรียกว่า TIME 100) เป็นรายการประจำปีของ 100 บุคคลที่ทรงอิทธิพลที่สุดในโลก ซึ่งรวบรวมโดยนิตยสารไทม์ของสหรัฐ ตีพิมพ์ครั้งแรกในปี พ.ศ. 2542 ซึ่งเป็นผลมาจากการถกเถียงกันในหมู่นักวิชาการ, นักการเมือง และนักข่าวชาวอเมริกัน รายการนี้เป็นรายการประจำปีที่ได้รับการเผยแพร่อย่างมาก ผู้ที่ปรากฏชื่อในรายการนี้มักถูกมองว่าเป็นเกียรติ และไทม์ประกาศอย่างแน่วแน่ว่า ผู้ที่อยู่ในรายการได้รับการยอมรับถึงการเปลี่ยนแปลงโลก โดยไม่คำนึงถึงผลของการกระทำของพวกเขา รายชื่อบุคคลที่ทรงอิทธิพลในขั้นสุดท้ายได้รับการคัดเลือกโดยบรรณาธิการไทม์ โดยได้รับการเสนอชื่อมาจากศิษย์เก่า Time 100 และบุคลากรผู้เขียนนิตยสารระดับนานาชาติ เฉพาะผู้ชนะจากการสำรวจความคิดเห็นของผู้อ่านซึ่งดำเนินการหลายวันก่อนที่จะเปิดเผยรายชื่ออย่างเป็นทางการเท่านั้นที่ได้รับเลือกจากประชาชนทั่วไป งานกาล่าที่ระลึกที่เกี่ยวข้องจัดขึ้นเป็นประจำทุกปีในแมนฮัตตัน, นิวยอร์ก
ในปี พ.ศ. 2562 ไทม์ได้เริ่มเผยแพร่รายการ ไทม์ 100 เนกซ์ ซึ่งแสดงให้เห็นถึงบุคคลดาวรุ่ง 100 คนที่กำลังกำหนดอนาคตของธุรกิจ, บันเทิง, กีฬา, การเมือง, วิทยาศาสตร์, สุขภาพ และอื่น ๆ
ภาวะเลี้ยงไม่โต

ภาวะเลี้ยงไม่โต  โดยทั่วไปหมายถึงการที่เด็กไม่มีน้ำหนักเพิ่มขึ้นตามสมควรหรือมีน้ำหนักลดผิดปกติ อาจดูได้จากการที่เด็กมีน้ำหนักน้อยกว่าอายุ หรือมีการเพิ่มขึ้นของน้ำหนักน้อยกว่าความเร็วที่ควรจะเป็น
นากาอิ

นากาอิ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 9,871 คน ความหนาแน่น 493 คนต่อตารางกิโลเมตร และมีพื้นที่ทั้งหมด 20.02 ตารางกิโลเมตร
ภูมิศาสตร์.
นากาอิตั้งอยู่บนเนินเขาทางตะวันตกของจังหวัดคานางาวะ
ประวัติศาสตร์.
ในยุคเอโดะ พื้นที่บริเวณนากาอิในปัจจุบันเป็นส่วนหนึ่งของแคว้นศักดินาโอดาวาระที่อยู่ในแคว้นซางามิ หลังจากการฟื้นฟูเมจิ พื้นที่นี้ได้กลายเป็นส่วนหนึ่งของอำเภออาชิงารากามิในจังหวัดคานางาวะ หมู่บ้านนากาอิก่อตั้งขึ้นเมื่อวันที่ 1 เมษายน 1889 รวมกับหมู่บ้านอิงูจิที่อยู่ข้างเคียงเมื่อวันที่ 1 เมษายน 1908 และได้รับการยกฐานะจากหมู่บ้านเป็นเมืองเมื่อวันที่ 1 ธันวาคม 1958
เศรษฐกิจ.
เศรษฐกิจของเมืองนากาอิเป็นเกษตรกรรมเป็นหลัก โดยโดดเด่นในเรื่องฟาร์มโคนม และส้มแมนดาริน เขตอุตสาหกรรมที่ตั้งอยู่ใกล้ทางด่วนโทเมทำให้ดึงดูดอุตสาหกรรมหลายประเภท เช่น ฟูจิ ซีร็อกซ์, เทอรูโม และนิปปอน เอ็กซ์เพรส
การขนส่ง.
เมืองนากาอิไม่มีรถไฟให้บริการ และไม่มีทางหลวงแห่งชาติผ่าน แต่มีทางด่วนโทเมผ่านเมือง สามารถเดินทางไปยังนากาอิโดยใช้ทางหลวงจังหวัดหมายเลข 71 หรือ 77
เขตผู้ว่าราชการมะอาน

มะอาน  เป็นหนึ่งในเขตผู้ว่าราชการของประเทศจอร์แดน ตั้งอยู่ทางภาคใต้ของอัมมาน เมืองหลวงของประเทศ โดยมีมะอานเป็นเมืองหลัก เขตผู้ว่าราชการนี้มีพื้นที่มากที่สุดในประเทศ
ประชากรศาสตร์.
จำนวนประชากรของอำเภอต่าง ๆ จากสำมะโนมีดังนี้
อำเภอ.
กระทรวงมหาดไทยได้แบ่งเขตผู้ว่าราชการมะอานออกเป็น 4 อำเภอ ภายใต้มาตรา 7 ของระบบการแบ่งหน่วยการบริหารใน ค.ศ. 2000 อำเภอหลักแบ่งออกเป็น 5 ตำบล
ตำนานแห่งสตูดิโอมาร์เวล

ตำนานแห่งสตูดิโอมาร์เวล  เป็นสารคดีชุดทางโทรทัศน์สตรีมมิงสัญชาติอเมริกันที่กำลังจะฉายซึ่งสร้างขึ้นสำหรับดิสนีย์พลัส โดยอิงจากตัวละครมาร์เวลคอมิกส์ที่ปรากฏในจักรวาลภาพยนตร์มาร์เวล (MCU) ซีรีส์นำเสนอตัวละครแต่ละตัวในแต่ละตอนโดยเน้นช่วงเวลาอันเป็นสัญลักษณ์ของพวกเขาจาก MCU
ซีรีส์นี้ประกาศครั้งแรกในเดือนธันวาคมปี พ.ศ. 2563 มาร์เวลสตูดิโอส์: เลเจนด์ส มีกำหนดฉายในวันที่ 8 มกราคม พ.ศ. 2564
บทนำ.
สารคดีชุดนี้จะรวบรวมเรื่องราวของฮีโร, วายร้าย, ช่วงเวลาและสิ่งของจากจักรวาลภาพยนตร์มาร์เวล และวิธีที่พวกเขาเชื่อมต่อกัน โดยคาดหวังถึงเรื่องราวที่กำลังจะมาถึงซึ่งจะนำเสนอในละครชุดดิสนีย์+, ภาพยนตร์, และผลงานพิเศษ ในและ
ตอน.
แต่ละตอนประกอบด้วยฟุตเทจจากภาพยนตร์และละครชุดในจักรวาลภาพยนตร์มาร์เวลก่อนหน้านี้
<onlyinclude></onlyinclude>
มาร์เวลเลเจนด์ส

มาร์เวลเลเจนด์ส  เป็นหุ่นของเล่นที่สร้างจากตัวละครของมาร์เวลคอมิกส์ซึ่งผลิตโดย Toy Biz ในตอนแรก หลังจากนั้นผลิตโดย Hasbro ของเล่นนี้อยู่ในมาตราส่วน 6 นิ้ว (150 มม.) โดยขยายเพิ่มในขนาด 4 นิ้ว (100 มม.), 8 นิ้ว (200 มม.) และ 12 นิ้ว (300 มม.)
ครั้งแรกเริ่มจากการแยกของเล่น Spider-Man Classics ซึ่งผลิตโดย Toy Biz ในการเริ่มต้นในปี พ.ศ. 2545 ผลิตภัณฑ์มาร์เวลเลเจนด์สได้คัดลอกบรรจุภัณฑ์ของชุดเกราะและหนังสือการ์ตูนที่มาพร้อมกับ Spider-Man Classics และตั้งแต่วันที่ 1 มกราคม พ.ศ. 2550 ฮาสโบรกลายเป็นผู้ถือใบอนุญาตรายใหม่ในการผลิตของเล่นและเกมในจักรวาลมาร์เวล บรรจุภัณฑ์ใหม่ของ Hasbro ไม่รวมหนังสือการ์ตูนและแม่พิมพ์ใหม่ได้กำจัดข้อต่อนิ้วซึ่งเป็นแบบในยุค Toy Biz แต่บริษัทยังคงดำเนินการต่อในรูปแบบของชิ้นส่วน Build-A-Figure ในช่วงปลายยุค 2000 การผลิตในของเล่น Marvel Legends ชะลอตัวลงจนถึงจุดที่มีข่าวลือว่าอาจถูกยกเลิก แต่ฮาสโบรเปิดเผย (ในงาน San Diego Comic-Con ปี พ.ศ. 2553) ว่าเนื่องจากคำขอของแฟน ๆ และภาพยนตร์ที่กำลังจะฉาย มาร์เวลเลเจนด์สจะกลับมาอีกครั้งในปี พ.ศ. 2555 และในเดือนมกราคม 2555 มาร์เวลเลเจนด์สกลับมาที่ขายอีกครั้ง
อ้าวอิง.
<templatestyles src="Reflist/styles.css" />
ทียอนาห์ แพร์ริส

ทียอนาห์ แพร์ริส (/tiˈɒnə/; เกิด 22 กันยายน พ.ศ. 2530) เป็นนักแสดงหญิงชาวอเมริกัน เธอเริ่มอาชีพของเธอด้วยการรับบทเป็น Dawn Chambers ในซีรีส์ดราม่าของ AMC เรื่อง Mad Men (2012–15) ก่อนที่จะก้าวไปสู่บทบาทที่ก้าวล้ำของเธอในภาพยนตร์อิสระปี พ.ศ. 2557 เรื่อง Dear White People ในปี พ.ศ. 2558 แพร์ริสแสดงในภาพยนตร์ดรามาเสียดสี Chi-Raq ที่กำกับโดย Spike Lee
แรนดัลล์ พาร์ก

แรนดัลล์ พาร์ก (เกิด 23 มีนาคม พ.ศ. 2517) เป็นนักแสดง, นักแสดงตลก และนักเขียนชาวอเมริกัน ที่รู้จักกันดีในการรับบท คิม จองอึน ในภาพยนตร์เรื่อง The Interview และพ่อของ Eddie Huang นักภัตตาคารชาวอเมริกัน ใน Fresh Off the Boat ซึ่งเขาได้รับการเสนอชื่อเข้าชิงรางวัล Critics 'Choice Television Award สาขานักแสดงนำชายยอดเยี่ยมในซีรีส์ตลกในปี พ.ศ. 2559 และในปี พ.ศ. 2555 เขาได้รับความนิยมในการรับบทสตีฟ ซึ่งมารับบทตลกแทน จิม ฮัลเพิร์ท ในตอนของ "The Office" นอกจากนี้เขายังปรากฏตัวในภาพยนตร์จักรวาลภาพยนตร์มาร์เวล เรื่อง Ant-Man and the Wasp และละครชุดทางโทรทัศน์เรื่องต่อไป WandaVision ในบทตัวแทน FBI Jimmy Woo และในภาพยนตร์ DC Extended Universe เรื่อง Aquaman ในฐานะ Dr.Stephen Shin
เขาเคยปรากฏตัวในซีรีส์ทางเว็บหลายเรื่องทางช่อง 101 รวมถึง "Dr. Miracles" และ "IKEA Heights" และ Wong Fu Productions
ดานีเอล บรืล

ดานีเอล เซซาร์ มาร์ทีน บรืล กอนซาเลซ โดมิงโก (เกิด 16 มิถุนายน พ.ศ. 2521) เป็นนักแสดงชาวสเปน-เยอรมัน เขาเริ่มงานตั้งแต่อายุยังน้อยในละครโทรทัศน์ของเยอรมันชื่อ Verbotene Liebe ในปี พ.ศ. 2538 และในปี พ.ศ. 2545 เขาแสดงในภาพยนตร์เยอรมันเรื่อง Good Bye, Lenin! ซึ่งได้รับการยอมรับและเสียงวิพากษ์วิจารณ์ในวงกว้างซึ่งทำให้เขาได้รับรางวัลภาพยนตร์ยุโรป สาขานักแสดงนำชายยอดเยี่ยมและรางวัลภาพยนตร์เยอรมัน สาขานักแสดงนำชายยอดเยี่ยม บรืลทำงานวงการภาพยนตร์ทั้งในยุโรปและอเมริกาในหลายภาษา
เบน เมนเดลโซห์น

พอล เบนจามิน เมนเดลโซห์น (เกิด 3 เมษายน ค.ศ. 1969) เป็นนักแสดงชาวออสเตรเลียผู้ซึ่งได้รับความนิยมเป็นครั้งแรกในออสเตรเลียจากบทบาทที่โดดเด่นใน The Year My Voice Broke (1987)
ตั้งแต่นั้นมาเขามีบทบาทในภาพยนตร์เช่น Animal Kingdom (2010), The Dark Knight Rises (2012), Starred Up (2013), Mississippi Grind (2015), Rogue One (2016), Darkest Hour (2017) และ Ready Player One ของ Steven Spielberg (2018) ในปี พ.ศ. 2560 เขาเข้าร่วมจักรวาลภาพยนตร์มาร์เวลในบท Talos ใน Captain Marvel (2019) และ (2019) และซีรีส์ Disney+ เรื่อง "Secret Invasion" (2023).
เมนเดลโซห์นแสดงในซีรีส์ต้นฉบับของ Netflix เรือง Bloodline (2015–2017) ซึ่งเขาได้รับรางวัล Primetime Emmy Award สาขานักแสดงสมทบชายยอดเยี่ยม ในซีรีส์ดราม่าในปี พ.ศ. 2559 ต่อมาในปี พ.ศ. 2563 เมนเดลโซห์นรับบทนักแสดงนำในละครเรื่องอาชญากรรมของ HBO เรื่อง The Outsider
ชีวิตช่วงต้นและครอบครัว.
เมนเดลโซห์นเกิดที่เมลเบิร์น รัฐวิกทอเรีย โดยเป็นลูกชายของแคโรล แอนน์ (Carole Ann, สกุลเดิม Ferguson) กับเฟรเดอริก อาร์เธอร์ ออสการ์ เมลเดลโซห์น (Frederick Arthur Oscar Mendelsohn) พ่อของเขาเป็นนักวิจัยทางการแพทย์ที่มีชื่อเสียงซึ่งเคยเป็นหัวหน้าสถาบันฮาวเวิร์ด ฟลอรีย์ในเมลเบิร์น โดยดำรงตำแหน่งศาสตราจารย์กิตติคุณอยู่
ชีวิตส่วนตัว.
เมนเดลโซห์นสมรสกับเอ็มมา ฟอเรสต์ นักข่าวชาวอังกฤษ-อเมริกันเมื่อเดือนมิถุนายน ค.ศ. 2012 เขามีลูกสาวจากฟอเรสต์ใน ค.ศ. 2014 และลูกสาวอีกคนการความสัมพันธ์ก่อนหน้ากับโซเฟีย ไรต์-เมนเดลโซห์น (Sophia Wright-Mendelsohn) ซึ่งเป็นนักแสดงด้วย เขากับฟอเรสต์หย่ากันใน ค.ศ. 2016
ฟลอเรนซ์ พิว

ฟลอเรนซ์ พิว ("pew";; เกิด 3 มกราคม ค.ศ. 1996) เป็นนักแสดงหญิงชาวอังกฤษ 
เธอเปิดตัวในภาพยนตร์ลึกลับ "The Falling" (2014) และได้รับการยอมรับจากบทบาทนำของเธอในละครอิสระเรื่อง "Lady Macbeth" (2016) การแสดงของเธอในช่วงหลังทำให้เธอได้รับรางวัล BIFA Award สาขานักแสดงนำหญิงยอดเยี่ยม นอกจากนี้เธอยังได้รับคำชื่นชมอย่างมากสำหรับบทบาทนำของเธอในมินิซีรีส์ "The Little Drummer Girl" (2018) ความก้าวหน้าในระดับนานาชาติของพิว เกิดขึ้นใน ค.ศ. 2019 กับการรับบทเป็น Paige นักมวยปล้ำในภาพยนตร์กีฬาชีวประวัติเรื่อง "สู้ท้าฝันเพื่อครอบครัว" รับบทเป็นผู้หญิงที่มีปัญหาทางอารมณ์ในภาพยนตร์สยองขวัญเรื่อง "เทศกาลสยอง" และ Amy March ในภาพยนตร์เรื่อง "Little Women" เธอได้รับการเสนอชื่อชิงรางวัลออสการ์และรางวัลบาฟตา พิวได้รับรางวัล Trophée Chopard ในเทศกาลภาพยนตร์เมืองคานส์ปี 2019
พิวเล่นในบทเยเลนา เบโลวาในจักรวาลภาพยนตร์มาร์เวล เริ่มต้นด้วยเรื่อง"แบล็ค วิโดว์" (2021) ต่อมาใน ค.ศ. 2023 เธอได้รับบท จีน แททล็อค คนรักนอกสมรสของ เจ. รอเบิร์ต ออปเพนไฮเมอร์ ในภาพยนตร์ชีวประวัติเรื่อง "ออปเพนไฮเมอร์" และได้พากย์เสียง โกลดีล็อคส์ จากภาพยนตร์แอนิเมชั่นเรื่อง "พุซ อิน บู๊ทส์ 2" นอกจากนี้ พิวยังรับบทเป็น เจ้าหญิงอิรูลันในภาพยนตร์ภาคต่อของ "ดูน" เรื่อง "ดูน ภาคสอง" ซึ่งเป็นภาพยนตร์ทำรายได้สูงสุดของเธอ
ชีวิตช่วงต้น.
ฟลอเรนซ์ พิวเกิดในวันที่ 3 มกราคม ค.ศ. 1996 ที่ออกซ์ฟอร์ด จากเดโบราห์ นักเต้น กับคลินตัน พิว เจ้าของภัตตาคาร เธอมีพี่น้องสามคน ได้แก่ โทบี เซบาสเตียน นักแสดงและนักดนตรี อาราเบลลา กิบบินส์ นักแสดงหญิง และราฟาเอลา "แรฟฟี" พิว ตอนวัยเด็ก เธอมีท่อลมอ่อน (อาการตรงท่อลมที่ก่อให้เกิดปัญหาด้านการหายใจ) ซึ่งทำให้ต้องเข้ารักษาในโรงพยาบาลบ่อยครั้ง ครอบครัวย้ายไปมานิลบา ประเทศสเปนตอนพิวอายุ 3 ขวบ โดยหวังว่าสภาพอากาศที่อุ่นกว่าจะทำให้สุขภาพเธอดีขึ้น พวกเขาอยู่ที่นั่นจนกระทั่งเธออายุ 6 ขวบ จึงย้ายกลับออกซ์ฟอร์ด
เธอเข้าเรียนในระดับเอกชนที่โรงเรียนวิชวูด และโรงเรียนเซนต์เอ็ดเวิร์ด ออกซ์ฟอร์ด แต่ไม่ชอบที่โรงเรียนไม่สนับสนุนความทะเยอทะยานในการแสดงของเธอ
ชีวิตส่วนตัว.
ใน ค.ศ. 2019 ถึง 2022 พิวมีความสัมกันธ์กับแซก บราฟฟ์ นักแสดงและผู้ผลิตภาพยนตร์ชาวอเมริกัน ทั้งคู่พบกันขณะทำงานด้วยกันในภาพยนตร์สั้น "In the Time It Takes to Get There" ที่บราฟฟ์เป็นผู้กำกับ และอาศัยอยู่ด้วยกันที่ลอสแอนเจลิส เธอกันช่องว่างอายุ 21 ปีระหว่างทั้งสอง หลังมีการตรวจสอบจากสาธารณะ เธอออกเดทชั่วคราวกับวิลล์ พัลเตอร์ นักแสดงใน ค.ศ. 2022 และช่างภาพ Charlie Gooch ใน ค.ศ. 2023 เธอออกเดทกับฟินน์ โคล นักแสดง ตั้งแต่ ค.ศ. 2024
พิวมีภาวะถุงรังไข่หลายใบ (polycystic ovary syndrome) และเยื่อบุมดลูกเจริญผิดที่
นกจาบดินอกลาย

นกจาบดินอกลาย (ชื่อวิทยาศาสตร์: "Pellorneum ruficeps") เป็นนกในวงศ์นกมุ่นรก ในอันดับนกเกาะคอน ที่พบในเอเชีย โดยทั่วไปพบในป่าละเมาะและป่าดิบเขา"ชื้น" ส่วนใหญ่ในพื้นที่ที่เป็นเนินเขา นกจาบดินอกลายหาอาหารเป็นฝูงเล็ก ๆ บนพื้นป่าที่มีเศษใบไม้ปกคลุมเพื่อหาเหยื่อ และโดยปกติจะอยู่ในที่ต่ำซึ่งพบเห็นได้ยาก นกจาบดินอกลายมีเสียงร้องที่ดังและรูปแบบเสียงแตกต่างกัน เช่น เสียงร้องตอนเช้า เสียงติดต่อกัน และเสียงเตือนภัย นกจาบดินอกลายเป็นชนิดต้นแบบ ของ สกุล "Pellorneum" ซึ่งในปัจจุบันอาจมีหลายเชื้อสาย
ลักษณะทางชีววิทยา.
นกจาบดินอกลาย ลำตัวด้านบนมีสีน้ำตาล และด้านล่างสีขาวมีริ้วสีน้ำตาลเข้มบนหน้าอกและท้อง มีขนหัวสีน้ำตาลแดง มีแถบยาวสีน้ำตาลอ่อนบนตาทั้งสองข้าง (หน้าผาก) และแก้มมีริ้วสีดำ ลำคอเป็นสีขาวและบางครั้งพองออก และเป็นที่มาของชื่อในภาษาอังกฤษ (Puff-throated babbler) นกจาบดินอกลายมีขาที่แข็งแรงและใช้เวลาส่วนใหญ่อยู่บนพื้นป่า มักจะเห็นพวกมันเดินในพงไม้เพื่อหาอาหารจำพวกแมลง พันธุ์ย่อยบางชนิดมีริ้วบนท้ายทอย (Mantle) ในขณะที่พันธุ์อื่น ๆ ไม่มีโดยเฉพาะอย่างยิ่งในคาบสมุทรอินเดีย
การแพร่กระจายพันธุ์เป็นไปอย่างกว้างขวาง และการแตกต่างของประชากรในชนิดย่อยซึ่งมีเกือบสามสิบชนิดย่อย ประชากรนกตัวอย่างที่ได้รับการขึ้นทะเบียนชื่อต้นแบบ พบในคาบสมุทรอินเดีย (ยกเว้น เทือกเขาฆาฏตะวันตก) คือ "P. r. ruficeps" 
ชนิดย่อย.
และอื่น ๆ ได้แก่ subochraceum, insularum, indistinctum, chtonium, elbeli, acrum, oreum, dusiti, vividum, ubonense, euroum, deignani, dilloni and smithi" และมีการอธิบายอีกหลายกลุ่มและประชากรจำนวนมากยากที่จะกำหนดให้เป็นชนิดย่อย โดยนกในสกุล Pellorneum นกจาบดินอกลาย นกจาบดินอกลายชนิดย่อย และนกสายพันธุ์อื่นที่รวมอยู่ในสกุลอาจถูกกำหนดชื่อใหม่"
การแพร่กระจายและถิ่นที่อยู่.
นกจาบดินอกลายเป็นพันธุ์ที่อาศัยอยู่ทั่วไปในเทือกเขาหิมาลัย และป่าของเอเชีย เช่นเดียวกับนกกินแมลง (Babbler) ส่วนใหญ่ไม่มีการอพยพ เนื่องจากมีปีกโค้งมน สั้น ซึ่งไม่เหมาะที่จะบินระยะไกล แหล่งอาศัยของนกจาบดินอกลาย คือ ไม้พุ่มและกอไผ่ และหาอาหารโดยการพลิกใบไม้เพื่อหาแมลง
พฤติกรรมและนิเวศวิทยา.
นกจาบดินอกลาย ส่งเสียงเกือบตลอดเวลา เสียงร้องที่ดังและรูปแบบเสียงแตกต่างกัน เช่น เสียงร้องตอนเช้า เสียงติดต่อกัน และเสียงเตือนภัย จำนวนรูปแบบของเสียงเพิ่มขึ้นตามขนาดของนก การส่งเสียงร้องสามารถทำได้อย่างต่อเนื่อง 
ฤดูผสมพันธุ์ส่วนใหญ่อยู่ในช่วงฤดูฝน นกจาบดินอกลายสร้างรังบนพื้นดิน ที่ฐานของพุ่มไม้ และเป็นรูปทรงกลม หรือรูปโดม ทำจากใบไม้และกิ่งไม้ มีช่องทางเข้าอยู่ด้านข้าง ช่องเปิดมักชี้ลงเนินเมื่อรังอยู่บนพื้นลาดเอียง จำนวนไข่แต่ละครอกแตกต่างกันไปตั้งแต่ 2 ถึง 5 ฟอง ประชากรนกจาบดินอกลายทางตอนเหนือมีแนวโน้มจำนวนไข่แต่ละครอกมากกว่า พ่อแม่นกกระโดดไปมาในพงเมื่อพวกมันเข้าและออกจากรัง ลูกนกจะเริ่มงอกขนปีกและออกจากรังประมาณ 12 ถึง 13 วันหลังจากฟักไข่
พัก ชี-อึน

พัก ชี-อึน (เกิด 1 สิงหาคม ค.ศ. 2001) เป็นที่รู้จักในชื่อ ชี-อึน เริ่มแรกถูกเปิดตัวในฐานะนักแสดงเด็กและเธอยังชนะรางวัลสาขานักแสดงเด็กยอดเยี่ยมในปี 2018 กับบทบาทนางเอกวัยเด็ก "อู ซอ-รี" จากละครโทรทัศน์เรื่อง "Still 17" หลังจากที่ชี-อึนเซ็นสัญญากับทางสังกัดไฮอัปเอนเตอร์เทนเมนต์ เธอได้เปิดตัวในฐานะนักร้องเกิร์ลกรุปเกาหลีใต้ สเตย์ซี เมื่อวันที่ 12 พฤศจิกายน 2020 
เริ่มต้นเข้าวงการ.
2556: เปิดตัวในฐานะนักแสดง.
พัก ชี-อึน เริ่มต้นเปิดตัวเป็นนักแสดงเด็กเมื่อ พ.ศ. 2556 กับละครโทรทัศน์ของเด็กเรื่อง "Pluto Squad" ในบทบาท "ชิน ซ็อน-มี" ออกอากาศผ่านทางสถานีโทรทัศน์อีบีเอส และในปีเดียวกันเธอได้ร่วมแสดงละครโทรทัศน์แนวชีวิต-รัก เรื่อง "Pride and Prejudice" บทบาทนางเอกวัยเด็ก 'ฮัน ย็อล-มู' ออกอากาศผ่านทางสถานีโทรทัศน์เอ็มบีซี หลังจากนั้นเธอได้มีผลงานละครโทรทัศน์ออกมามากมายรวมถึงผลงานทางภาพยนตร์อีก 2 เรื่อง
2563–ปัจจุบัน: เปิดตัวในฐานะนักร้องเกิร์ลกรุป.
เมื่อวันที่ 8 กันยายน พ.ศ. 2563 พัก ชี-อึน ได้รับการเปิดเผยเป็นครั้งแรกในฐานะสมาชิกของเกิร์ลกรุปที่จะเปิดตัวสเตย์ซี โดยทีเซอร์แนะนำกลุ่มของเธอถูกปล่อยออกมาในวันที่ 12 ตุลาคม พ.ศ. 2563 และเปิดตัวอย่างเป็นทางการในวันที่ 12 พฤศจิกายน พ.ศ. 2563 พร้อมซิงเกิลอัลบั้ม "Star To A Young Culture"
มัตสึดะ

มัตสึดะ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 11,595 คน ความหนาแน่น 307 คนต่อตารางกิโลเมตร และมีพื้นที่ทั้งหมด 37.75 ตารางกิโลเมตร
ภูมิศาสตร์.
มัตสึดะตั้งอยู่บริเวณเนินเขาทางตะวันตกของจังหวัดคานางาวะ ในเทือกเขาทันซาวะ เนื่องจากเมืองนี้ตั้งอยู่บนรอยเลื่อนมีพลัง รัฐบาลท้องถิ่นจึงได้เตรียมการสำหรับแผ่นดินไหวขนาด 8 ที่อาจเกิดขึ้นในศตวรรษที่กำลังจะมาถึง
ประวัติศาสตร์.
ในยุคเอโดะ พื้นที่บริเวณมัตสึดะในปัจจุบันเป็นส่วนหนึ่งของแคว้นศักดินาโอดาวาระที่อยู่ภายในแคว้นซางามิ หลังจากการฟื้นฟูเมจิ พื้นที่นี้ได้กลายเป็นส่วนหนึ่งของอำเภออาชิงารากามิในจังหวัดคานางาวะ เมื่อวันที่ 1 เมษายน 1889 อำเภออาชิงารากามิได้แบ่งการปกครองออกเป็นหลายหมู่บ้าน รวมทั้งหมู่บ้านยาโดริกิ และมัตสึดะ หลังจากที่มีการเปิดสถานีรถไฟมัตสึดะในปีเดียวกัน ทำให้มัตสึดะเติบโตขึ้น และได้รับการยกฐานะเป็นเมืองเมื่อวันที่ 1 เมษายน 1909 สถานีรถไฟชิมมัตสึดะเปิดให้บริการในปี 1927 เมื่อวันที่ 1 เมษายน 1955 ยาโดริกิได้รวมเข้ากับมัตสึดะ และมีการประกาศใช้กฎบัตรเมืองใหม่ในปี 1989 ซึ่งนำไปสู่ "มัตสึดะแพลน" (Matsuda Plan 21) ในปี 2001
สถานที่ท่องเที่ยว.
กิจกรรมท่องเที่ยวในท้องถิ่น เช่น ตกปลาในแม่น้ำซางาวะ, เดินป่าบนเทือกเขาทันซาวะ, เล่นร่มร่อนและตั้งแคมป์, และเก็บบลูเบอร์รี่ ส้ม และมันเทศ สถานที่ท่องเที่ยวในท้องถิ่น เช่น เทศกาลในท้องถิ่น (มัตสึริ), สวนสมุนไพรมัตสึดะยามะ, พิพิธภัณฑ์เด็ก, หอธรรมชาติ, ทางรถไฟจิ๋ว, สวนสัตว์และสวนสุนัขยาโดริกิเพ็ตติ้ง, พื้นที่ตกปลายาโดริกิ, สนามกอล์ฟ 2 แห่ง, และ"ออนเซน"ในศูนย์สุขภาพและสวัสดิการมัตสึดะ
วัดพระเงิน

วัดพระเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านหัวคูนอก ตำบลบางม่วง อำเภอบางใหญ่ จังหวัดนนทบุรี
วัดพระเงินสร้างเมื่อประมาณปี พ.ศ. 2364 ผู้ริเริ่มสร้างคือ พระอาจารย์เสือ วัดได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 ในสมัยหลวงปู่คล้ามหรือเจ้าอธิการคร้าม อินทสโร เป็นเจ้าอาวาส ท่านได้ก่อตั้งโรงเรียนปริยัติธรรมอินทสโรหรือโรงเรียนวัดพระเงิน สร้างขึ้นเมื่อปี พ.ศ. 2483 
วัดพระเงินมีหอไตรเก่าแก่ เป็นอาคารไม้ ตัวหอขนาด 2 ห้อง ตั้งอยู่เหนือคานและเสาคอนกรีตเสริมเหล็กซึ่งปักอยู่กลางสระน้ำ มีเฉลียงโดยรอบ หลังคาเป็นชั้นซ้อนกัน 2 ชั้น ประดับด้วยเครื่องลำยอง ไม้จำหลักปิดทอง ประดับกระจกหน้าบันไม้กระดานเรียบ
หลวงปู่คล้ามเป็นพระเกจิอาจารย์ ท่านเริ่มสร้างวัตถุมงคลเมื่อประมาณปี พ.ศ. 2435 โดยส่วนมากเป็นพิมพ์พระสมเด็จ รวมถึงพิมพ์อื่น เช่น พระสมเด็จหลังยันต์เต่า หลังยันต์นะมหาอุด หลังยันต์ตุ๊กตา หลังยันต์น้ำเต้า และหลังเรียบ พระปิดตา หลังยันต์นะมหาอุด พิมพ์สมาธิแขนหักศอก หลังยันต์นะมหาอุตน์ และหลังยันต์เต่า พระพิมพ์ห้าเหลี่ยม หลังยันต์เต่า ส่วนมากมักจะเป็นเนื้อผงใบลาน และล็อกเกตหลวงปู่คล้าม (สร้างเพียงไม่กี่ชิ้น) ด้านพุทธคุณ วัตถุมงคลของท่านเด่นทางด้านเมตตามหาเสน่ห์ โชคลาภ แคล้วคลาด เป็นเยี่ยม
แมตช์สหภาพโซเวียตและรัสเซียปะทะส่วนที่เหลือของโลก

ได้มีการแข่งหมากรุกสากลสองแมตช์ที่มีสหภาพโซเวียตปะทะส่วนที่เหลือของโลกใน ค.ศ. 1970 และ 1984 และรัสเซียปะทะส่วนที่เหลือของโลกหนึ่งแมตช์ใน ค.ศ. 2002 โดยสหภาพโซเวียตได้ชนะในสองแมตช์แรก และ "ส่วนที่เหลือของโลก" ชนะในแมตช์ที่สาม
สองแมตช์แรกเป็นระหว่างหนึ่งทีมจากสภาพโซเวียต กับหนึ่งทีมผู้เล่นจาก "ส่วนที่เหลือของโลก" ส่วนแมตช์ที่สาม (ระหว่างรัสเซียกับส่วนที่เหลือของโลก) เป็นแมตช์แรกที่เกิดขึ้นหลังจากการแตกสลายของสหภาพโซเวียต ซึ่งหมายความว่าบางประเทศที่เคยอยู่ในสหภาพโซเวียตในสองแมตช์แรกตอนนี้ได้อยู่ในทีม "ส่วนที่เหลือของโลก" แทน
ในการแข่งขันทั้งหมดทีมประกอบด้วยสมาชิก 10 คน (บวกตัวสำรองบางคน) ในสองแมตช์แรก ทีมได้รับการจัดเรียงตามลำดับ (จากบอร์ด 1 ถึงบอร์ด 10) และสมาชิกแต่ละคนจากหนึ่งทีมจะได้เล่นเกมสี่เกมปะทะกับทีมอื่นเท่ากัน ส่วนในการแข่งแมตช์ที่สาม ผู้เล่นแต่ละคนเล่นเกมปะทะกับสมาชิกที่แตกต่างกันสิบคนของทีมอื่น (การแข่งระบบเชเวนิเงน) ด้วยการควบคุมเวลาที่เร็วกว่าการแข่งสองแมตช์แรก
ภูมิหลัง.
เมื่อคริสต์ศตวรรษที่ 20 ได้เข้าสู่แมตช์ที่สาม ก็เป็นที่ประจักษ์แล้วว่าสหภาพโซเวียต (USSR) ได้ยกระดับมาตรฐานหมากรุกให้อยู่ในระดับที่ชาติอื่น ๆ เท่านั้นที่จะปรารถนา สหภาพโซเวียตได้ผลิตแชมป์โลกแบบไม่ขาดสายตั้งแต่ ค.ศ. 1948 ถึง 1970 นับตั้งแต่การเข้าร่วมครั้งแรก สหภาพโซเวียตได้ครอบงำการแข่งขันหมากรุกของทีมอย่างสมบูรณ์ เช่น หมากรุกสากลโอลิมเปียด และชิงแชมป์ทีมยุโรป สิ่งที่เด่นชัดคือช่องว่างระหว่างฝ่ายทีมชาติโซเวียตกับคู่แข่งที่ใกล้เคียงที่สุด โดยต้องมีความท้าทายที่เข้มงวดมากขึ้นเพื่อประเมินขอบเขตอำนาจสูงสุดของพวกเขาอย่างเต็มที่ ความท้าทายดังกล่าวเกิดขึ้นใน ค.ศ. 1970 เมื่อมักซ์ อูแว (ประธานสมาพันธ์หมากรุกสากลโลกในขณะนั้น) ได้ประกาศการแข่งขัน เพื่อให้พลังร่วมจากส่วนที่เหลือของโลก เข้าต่อสู้กับความแข็งแกร่งของสหภาพโซเวียต
หากโซเวียตเห็นว่าเป็นโอกาสที่จะสวมมงกุฎเกียรติยศ ค่ายระดับโลกก็มุ่งมั่นที่จะแสดงให้เห็นว่าการปรากฏตัวของบอบบี ฟิชเชอร์ ในฐานะแชมป์โลกในอนาคตเป็นเครื่องแสดงของการเปลี่ยนแปลงที่แพร่หลายมากขึ้นในฐานอำนาจ
แม้ว่าสงครามเย็นจะบงการอารมณ์ทางการเมืองในยุคนั้น แต่ผู้เล่นจากกลุ่มตะวันออกซึ่งถูกครอบงำทางการเมืองโดยสหภาพโซเวียต ได้เข้าร่วมในฝั่งส่วนที่เหลือของโลกในทั้งสองแมตช์ โดยเฉพาะจากประเทศฮังการี และในแมตช์แรกจากประเทศเชโกสโลวาเกียและเยอรมนีตะวันออก ร่วมกับผู้เล่นากกลุ่มตะวันตก รวมถึงจากประเทศที่ไม่ฝักใฝ่ฝ่ายใดและเป็นกลาง เช่น ยูโกสลาเวีย และสวิตเซอร์แลนด์
แมตช์แรก ที่เบลเกรด ค.ศ. 1970.
แมตช์แรกเกิดขึ้นในเบลเกรด ณ วันที่ 29 มีนาคม – 5 เมษายน ค.ศ. 1970 และได้รับการเรียกกันในฐานะ "การแข่งขันแห่งศตวรรษ – สหภาพโซเวียตปะทะส่วนที่เหลือของโลก"
ซึ่งสมาชิกในทีมสิบคนเล่นเกมสี่เกมปะทะกับพวกตรงกันข้าม โดยสามารถใช้ตัวสำรองสองคนเพื่อเติมเต็มบนบอร์ดใดก็ได้ตามคำสั่งของกัปตันทีม
มักซ์ อูแว เป็นกัปตันทีม "ส่วนที่เหลือของโลก" และเขาได้ประกาศคำสั่งผู้เล่นของทีม สำหรับครั้งแรก ระบบการจัดอันดับของอาร์แพด อีโล ได้รับการใช้เพื่อกำหนดการสรรและลำดับของบอร์ด ยกเว้นในกรณีของลาร์เซน และฟิชเชอร์ ซึ่งลาร์เซนไม่สามารถยอมรับได้ว่าการจัดอันดับของฟิชเชอร์ได้ทำให้เขาเป็นบอร์ด 1 ของโลกเมื่อช่วงที่ไม่มีกิจกรรมล่าสุดของฟิชเชอร์เทียบกับความสำเร็จล่าสุดของลาร์เซน หลังจากการเจรจาหลายครั้ง และในขณะที่ความไม่ลงรอยกันที่กำลังขยายดูเหมือนจะเป็นอันตรายต่อการแข่ง ฟิชเชอร์ก็ตกลงอย่างน่าประหลาดใจที่จะก้าวลงสู่บอร์ด 2 ส่วนอูแวได้ประกาศรายชื่อผู้เล่นตัวจริงล่วงหน้าก่อนการแข่ง
วัดเทพเจริญ (จังหวัดชุมพร)

วัดเทพเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอท่าแซะ จังหวัดชุมพร
วัดเทพเจริญ หรือ วัดถ้ำรับร่อ ตั้งอยู่บริเวณเขารับร่อหรือภูเขาพระ ซึ่งเป็นที่ตั้งของเมืองอุทุมพร ในอดีตเป็นเมืองท่ารักษาด่านทางข้ามคอคอดมลายู ตั้งเป็นวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2471
ภายในวัดมีถ้ำต่าง ๆ กว่า 8 แห่ง แต่ที่เหมาะสำหรับนักท่องเที่ยวมีอยู่ 3 ถ้ำ ได้แก่ ถ้ำอ้ายเตย์ ถ้ำพระ และถ้ำไทร ภายในก็ยังมีพระพุทธรูปให้ชมด้วย เด่นที่สุดคือ พระพุทธรูปปางมารวิชัยที่ว่ากันว่ามีอยู่ภายในถ้ำเหล่านี้ถึง 577 องค์ ภายในถ้ำอ้ายเตย์ดัดแปลงเพื่อใช้เป็นสถานที่วิปัสสนากรรมฐาน มีภาพเขียนสีพระพุทธรูปปางไสยาสน์อยู่บนผนังถ้ำ คาดว่าเป็นศิลปะอยุธยา แต่ยังวาดไม่เสร็จ และมีถ้ำไทร ซึ่งเดิมเป็นที่พำนักของเจ้านายชั้นผู้ใหญ่คราวสร้างศาลหลักเมือง มีหินงอกหินย้อย
บริเวณศาลาราษฎร์สามัคคีเป็นที่ตั้งสังขารของหลวงปู่ไสยซึ่งมรณภาพแล้วแต่ร่างกายไม่เน่าเปื่อย และมีรอยพระพุทธบาทหินทรายสลักภาพลายมงคล 108 ประการ ขอบสลักภาพการตั้งถิ่นฐานของชนกลุ่มน้อย
นอกจากนั้นวัดยังมีพิพิธภัณฑ์วัดเทพเจริญ โดยใช้ศาลาการเปรียญหลังเก่าจัดเป็นพิพิธภัณฑ์ท้องถิ่น ของจัดแสดงหลากหลายมาก เช่น พระพุทธรูป เครื่องกระเบื้อง เครื่องทองเหลือง ของใช้ของเจ้าเมืองเก่า และดาบจำลองของพระยานคร เป็นต้น
เกาะมะพร้าว (จังหวัดชุมพร)

เกาะมะพร้าว เป็นเกาะขนาดเล็กในพื้นที่อุทยานแห่งชาติหมู่เกาะชุมพร ตำบลหาดทรายรี อำเภอเมืองชุมพร จังหวัดชุมพร ห่างฝั่งแผ่นดินใหญ่ 1 กิโลเมตร มองจากเขาเจ้าเมืองที่หาดทรายรี จะเห็นหาดทรายขาวยาวประมาณ 50 เมตร อยู่ทางตะวันตกของเกาะ เกาะมีพื้นที่ 0.209 ตารางกิโลเมตร
บนเกาะมีแนวปะการังอยู่ในสภาพสมบูรณ์ อยู่ทางตะวันตกของเกาะ นักท่องเที่ยวจึงสามารถลงเล่นน้ำและดำน้ำดูปะการังน้ำตื้นได้ แหล่งดำน้ำชมปะการังซึ่งมีแนวปะการังริมฝั่งประมาณ 100–200 เมตร พบปะการังตายประมาณร้อยละ 40–50 ชนิดที่พบได้แก่ ปะการังโขด ปะการังวงแหวน และปะการังเขากวาง อย่างไรก็ตาม เนื่องจากเกาะมะพร้าวเป็นเกาะสัมปทานรังนกนางแอ่น นักท่องเที่ยวที่ต้องการขึ้นเกาะต้องแจ้งสำนักงานจังหวัดชุมพรทราบล่วงหน้าอย่างน้อย 1 สัปดาห์
เกาะมะพร้าว (จังหวัดภูเก็ต)

เกาะมะพร้าว เป็นเกาะที่ตั้งอยู่ในตำบลเกาะแก้ว อำเภอเมืองภูเก็ต จังหวัดภูเก็ต มีพื้นที่ราว 2,620 ไร่ ส่วนใหญ่เป็นสวนมะพร้าวจึงชื่อว่า "เกาะมะพร้าว" ชาวบ้านบนเกาะส่วนใหญ่เป็นชาวมุสลิม
ชาวบ้านบนเกาะประกอบอาชีพทำการประมง สวนยาง และสวนมะพร้าวมาหลายชั่วอายุคน มีสัตว์ทะเลอาศัยอยู่มากมายตามชายหาด มีปูม้า หอยลาย หอยแครง ปลานานาชนิด หอยแมลงภู่ชนิดต่าง ๆ และปูเสฉวนเป็นต้น บนเกาะมีท่าเรือ 2 แห่ง คือ ท่าเรือหน้าหาด อยู่ฝั่งตะวันตกของเกาะเป็นท่าเรือสำหรับนักท่องเที่ยวจากภูเก็ต และอีกแห่งคือ ท่าเรือหน้าบ้าน ตั้งอยู่ทางทิศเหนือ เป็นท่าเรือขนส่งสินค้าของชาวประมง 
เกาะมะพร้าวยังเป็นสถานที่ท่องเที่ยว มีบังกะโล โรงแรม ศูนย์บริการอาหารต่าง ๆ มีทั้งแพเลี้ยงหอยมุก แพร้านอาหาร ป่าโกงกาง ผาหินเล็กๆ รวมถึงต้นไทรอายุกว่า 100 ปี
ไอโหเฬ

ไอโหเฬ (อักษรโรมัน: Aihole) หรือ ไอหัฬ  หรือชื่ออื่น ๆ ไอวัฬฬี, อารยปุระ, อหิโวฬาฬ เป็นแหล่งโบราณสถานที่ประกอบด้วยหมู่ศานสถานของศาสนาพุทธ, ไชนะ และ ศาสนาฮินดู สร้างขึ้นในราวศตวรรษที่ 6-12 ซากของสิ่งปลูกสร้างที่พบในปัจจุบันส่วนใหญ่สร้างขึ้นในศตวรรษที่ 7-10 หมู่สิ่งปลูกสร้างไอโหเฬประกอบด้วยวิหารหินและถ้ำวิหารมากกว่าหนึ่งร้อยยี่สิบแห่ง กระจายตัวไปทั่วที่ราบลุ่มแม่น้ำมัลลประภา ในอำเภอภคัลโกฏ โดยมีหมู่บ้านใกล้สุดคือหุนาคุณฑ์ ซึ่งห่างออกไป 35 กิโลเมตร
ไอโหเฬตั้งอยู่ ห่างจากพทามี และราย จากปัฏฏทกัล ซึ่งล้วนเป็นแหล่งสำคัญของสถาปัตยกรรมจาลุกยะ ทั้งไอโหเฬและพทามีเฟื่องฟูขึ้นในศตวรรษที่ 6 ในบานะแหล่งปลูกสร้างสถาปัตยกรรมสำคัญของจาลุกยะ
ในบรรดาวิหารของไอโหเฬประกอบด้วยราวหนึ่งร้อยวิหารที่เป็นมนเทียรของศาสนาฮินดู, สองสามหลังเป็นของไชนะ และหนึ่งหลังเป็นของศาสนาพุทธ ทั้งหมดล้วนสร้างให้อยู่ร่วมกันและตั้งอยู่ใกล้เคียงกัน บนพื้นที่กว่า มนเทียรของฮินดูประกอบด้วยมนเทียรบูชาพระศิวะ, พระวิษณุ, พระทุรคา, พระสูรยะ และเทพเจ้าฮินดูองค์อื่น ๆ ส่วนวิหารไชนะบูชามหาวีระ, ปารศวนาถ, เนมินาถ และตีรถังกรองค์อื่น ๆ ส่วนของพุทธเป็นอารามและวัดขนาดเล็ก นอกวิหารแล้วยังมีอาราม กุฏิ บ่อน้ำ บ่อน้ำขั้นบันได ที่ตั้งอยู่ประกอบกับวิหารสำคัญ ๆ
เยเลนา ยาคอฟเลวา

เยเลนา อะเลคซีวา ยาคอฟเลวา  เป็นนักแสดงชาวโซเวียตและชาวรัสเซียที่บทบาทเธอรู้จักกันในชื่อหนังเช่น"อินเตอร์เกิล", "นาบิส, เยชเช่ราซนาบิส!" เช่นเดียวกันกับหนังที่โด่งดังเช่น "คาเมนสกายา"
เธอเป็นนักแสดงหญิงที่อยู่ระยะยาวที่สุดในโรงละครซอฟเรเมนนิก ในปี 2002 ยาคอฟเลวาได้รับอิสริยาภรณ์ศิลปินประชาชนรัสเซีย นอกจากนี้ยังได้รับรางวัลแห่งรัฐของรัสเซียในสาขาวรรณกรรมและศิลปะในปี 2000 ซึ่งเธอได้รับอิสริยาภรณ์ของเหรียญเกียรติยศในปี 2006
ประวัติ.
หลังจากจบการศึกษาจากโรงเรียนมัธยม ยาคอฟเลวาได้รับการยอมรับให้เป็นหนึ่งในโรงละครชั้นนำในโรงละครซอฟเรเมนนิก ซึ่งในปี 1986 เธอถูกเสนอให้ไปที่โรงละครมอสโกซึ่งเป็นโรงละครที่ตั้งอยู่ในมอสโก